JohanHeinsen/ENO huggingface dataset:
Lolland-Falsters Stifts-Tidende, 1834-05-23
En sindsvag Person, navnlig Levin Wulff v. Halle, der opholdt sig i Huset hos en af de brandlidte Familier, har siden Branden ikke været at finde. En Belønning af 100 Rbd. er udlovet til den, der først meddeler Procurator Delbanco i Kjøbenhavn enten Efterretning om hans nuhavende Opholdsted eller fuldstændig Oplysning med lovligt Beviis om hans Død. Hr. Skuespildirecteur Müller, som med sit Selskab. var kommen fra Helsingøer til Frederiksborg, for, paa sin Gjennemreise, der, efter Abonnement, at give 12 Forestillinger, havde kun udført 3de af disse, da den ulykkelige Jldsvaade indtraf. Uagtet det er indlysende, at han med sit talrige Selskab, ved Standsningen af sit Forehavende, selv taber betydeligt, har han dog bestemt sig for, inden han reiser videre at give 2 Forestillinger til Fordeel for de Brandlidte; den ene i Helsingøer, den anden i Frederiksborg.
Lolland-Falsters Stifts-Tidende, 1834-05-23
J disse Dage har tildraget sig den ulykkelige Begivenhed, at en i Lære hos en Bødker paa Christianshavn værende Dreng, under en med en ældre Lærredreng hos samme Mand opkommen Strid, med en Kniv er kommet til at bibringe sin Kammerat et saa farligt Saar i Underlivet, at denne døde kort efter. Striden skal have reist sig over en ubetydelighed. (Kbhpst.)
Lolland-Falsters Stifts-Tidende, 1834-05-23
Drengen Christian Hansen af Ørsberg Kro er, for at have slaaet og udskjældt sin Stedmoder, ved Høiesteret dømt til at straffes med Riis ved Slutteren under Fogdens Opsigt. - For som Forvalter ved Plantagen Sorgenfry at have mishandlet en Plantagen tilhørende Neger, er tiltalte Alexander Mac Leisk tildømt, naar han antræffes, at hensættes i Fængsel paa Vand og Brød i 15 Gange 48 Timer, med anordnet Mellemfrist. Niels Larsen med 6 Andre af Assens, tiltalte for at have forstyrret den offentlige Rolighed, ere dømte, den Første at hensættes til simpelt Fængsel paa sædvanlig Fangekost i 4 Dage og de Øvrige hver i 2 Dage.
Lolland-Falsters Stifts-Tidende, 1834-05-23
Paa Qvægmarkedet i Husum den 1ste dennes bleve henved 6,000 Oxer solgte.
Lolland-Falsters Stifts-Tidende, 1834-05-23
"Veterinair-Tidenden, opregner, efter the vetterinary examiner, alle de Egenskaber, der bør findes hos en fuldkommen Hest. Den maa besidde tre Deele som en Qvinde: et bredt Bryst, runde Hofter og en lang Man. Den maa i tre Henseender ligne en Løve: dens Holdning maa være stolt, dens Mod stort og dens Raseri uimodstaaeligt. Den maa have tre Deele som et Faar, Næsen, Sindsroligheden og Taalmodigheden; tre som en Hjort: Hovedet, Benene og Huden; tre som en Ulv. Struben, Nakken og Hørelsen; fire som en Ræv Hukommelsen, Øret, Halen og Travet; tre som en Slange, Klogskab, Synet og Bøieligheden, og endelig tre som en Hare: Løbet, Springene og Udholdenheden.
Lolland-Falsters Stifts-Tidende, 1834-05-23
Bekjendtgjørelser.
Lolland-Falsters Stifts-Tidende, 1834-05-23
Auctioner. J Følge passeret Udpantning for resterende Skatter, og Afgivter blive følgende her i Byen beliggende Steder bortsolgte ved 3de offentlige Auctioner, som afholdes paa Byens Raadstue, Mandagen den 7de og 21de Juli samt 4de August d. A., Formiddag Kl. 11, nemlig: 1. Stedet No. 204, Litr. b. i Tilegade, 2. Stedet No. 83 paa Gaasetorvet og 3. Stedet No. 77 i Kongens Tofte. Hvilket herved bekjendtgjøres til Efterretning saavel for Pantecreditorer som Liebhavere, i Overeensstemmelse med Pl. 22de April 1817. Nakskov, den 22de Mai 1834. Hammerich.
Lolland-Falsters Stifts-Tidende, 1834-05-23
Jndkaldelser.
Lolland-Falsters Stifts-Tidende, 1834-05-23
Creditorerne i Stervboet efter Huusmand Hans Veiløes Enke, Maren Nielsdatter, ved Wilhelmhøi i Søllested Sogn, indkaldes herved, i Følge Fr. 26de Oct. 1792, med tolv Ugers Varsel, til for mig, som Skifteforvalter, at anmelde og beviisliggjøre deres Fordringer. Nakskov, den 15de Mai 1834, Pontoppidan Creditorerne i Stervboet efter afdøde Fæstehuusmand, Hans Larsen af Øster-Skovbye indkaldes herved, med 12 Ugers Varsel, til, for undertegnede Skifteforvalter, at anmelde og beviisliggjøre deres Fordringer. Gloslunde, den 21de Mai 1834. H. Møller.
Lolland-Falsters Stifts-Tidende, 1834-05-23
Tilkjøbs.
Lolland-Falsters Stifts-Tidende, 1834-05-23
Paa Prindseholm pr. Nykjøbing kan faaes BrocoliePlanter, hvide og rosenrøde, Grambe marittima og Selleri. Jeg maa bemærke, at Brocolie ei har mindste Lighed med Rosen eller Knupkaal; den ligner Blom kaal, men er finere. Crambe marittima stikkes om Vinteren, og har Lighed med Asparges. Ligeledes kan faaes 4 Slags af den bedste Blomkaal og et nyt fortrinligt Slags engelsk Hvidkaal. Endvidere kan faaes circa 100 Slags Sommer- og perenerende Blomster planter. J. Sidenius.
Lolland-Falsters Stifts-Tidende, 1834-05-27
Lollands og Falsters Stifts Kongelig alene privilegerede Addressecontoirs Efterretninger. Otteogtyvende Aargang. Nummer 42. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1834-05-27
Udenlandsk. Den 15de Mai fandt i det brittiske Underhuus en Samtale Sted angaaende Portugal. Paa Spørgsmaal af Sir N. Vyvian gav Statsministeren, Lord Palmerston, det Svar, at en Tractat virkeligen var afsluttet imellem England, Frankrig, Spanien og Portugal, og ratificeret af de tre første Magter. Saasnart Portugals Ratification modtoges, vilde han forelægge Parlamentet Tractaten. Han tilføiede, at de spanske Tropper, der vare rykkede ind i Portugal, vilde blive nentrale i ethvert Tilfælde, hvor Tractaten ikke fordrede deres Bistand.
Lolland-Falsters Stifts-Tidende, 1834-05-27
Den 3die d. M. gik i Lissabon det Rygte, at Hertugen af Terceira den 1ste var rykket ind i Combra; imidlertid havde Man Kl. 11 om Aftenen endnu ikke erholdt nogen Bekræftelse herpaa. Vist skulde det derimod være, at Spanierne vare rykkede ind i Estremos, hvor Jnfantinden Donna Jsabella Maria havde været indespærret i Ursulinerindernes Kloster; de havde bragt hende til Bajadoz, da hun gjorde Fordring paa den spanske Regjerings Beskyttelse; Dronningens Regjering blev proclammeret i Estremos, og 400 Personer, der sadde i Fængsel formedelst politiske Forseelser, bleve befriede. – Paven har excommuniceret Don Pedro og hans Ministre; dog skal Banstraalen ikke være formelig slynget, da Regjeringen har truet med, i saa Fald at holde inde med den aarlige Afgivt til Hs. Hellighed og afbryde alle Forbindelser med ham.
Lolland-Falsters Stifts-Tidende, 1834-05-27
Jblandt flere vigtige Decreter, som meddeles i den spanske Hoftidende, er et angaaende Oprettelsen af en af Prælater og Magistratspersoner bestaaende Junta, for at udkaste Plan til en Kirke-Reform, under Forbehold af den hellige Stoels Stadfæstelse i alle de Puncter, hvor Samme maatte behøves. Ved et andet Decret nedsættes Soldaternes Tjenestetid fra 6 til 5 Aar.
Lolland-Falsters Stifts-Tidende, 1834-05-27
Hoftidenden indholder ogsaa et meget strængt Decret imod de Geistlige, som have ydet Carlisterne Bistand. Tirsdagen den 27 Mai 1834. 12 Dommere &c. i Stiftet Burgos ere saaledes landsforviste og deres Godser lagte under Beslag. Endelig er der udkommet et Decret imod hemmelige Selskaber. Deeltagerne loves Amnesti; men for Eftertiden skulle Forstanderne straffes med Fængsel fra 2 til 6 Aar og de Andre med Forviisning til et af Regjeringen betegnet Sted. Blandt de, paa hvem Amnestien er anvendelig, nævnes den gamle Fredsfyrste Godoy, som saaledes efter 26 Aars Forløb endnu vil faae sit Fædreland at see igjen. Merino skal i Gammel-Castilien endnu engang være total slaaet af Dronningens Tropper og hans Neven blevet paa Pladsen. En anden Guerillachef, ved Navn Loche, er fordreven fra Mancha og Estramadura og har maattet tage Flugten til Portugal. Minister-Conferencerne i Wien nærme sig nu Enden, og menes at ville blive færdige til denne Maaneds Udgang. Den forrige polske Finantsminister, Fyrst Lubecki, som i Revolutionstiden af den daværende Dictator Chlopicki blev sendt til Petersborg, ventes med det Første til Paris, hvor hans Sendelse skal have den dobbelte Hensigt: at handle og Betalingen af en Gjæld, der anstaaes til omtrent 30 Mill. polske Gylden, som Frankrig er skyldig for Leverancer i den Tid, dets Tropper opholdt sig i Storhertugdømmet Warschau, og dernæst at formaae nogle af de anseeste Polakker, f. Ex. Fyrst Chartoryski, til at vende tilbage. Hermed sættes et Rygte om en almindelig Amnesti for de polske Udvandrede i Forbindelse.
Lolland-Falsters Stifts-Tidende, 1834-05-27
J München, Dresden og Stuttgart er Natten imellem den 4de og 5te ds. pludselig bleven truffen overordentlige militaire Forholdsregler, der synes at vidne om opdagede hemmelige Anslag. Slots- og Portvagterne vare saaledes blevne forstærkede og Soldaterne forsynede med skarpe Patroner. J München var endog udsendt stærke Patrouiller saavel i som udenfor Staden, og en Deel Fremmede, meest franske Republikanere, Polakker, og Schweitzere, bleve arresterede og forviste Stad og Land.
Lolland-Falsters Stifts-Tidende, 1834-05-27
Den americanske Fregat-Capitain Remy-Ballan, der commanderer Fregatten "Constellation, som den 1ste ds. kom saa galt fra sin Salut=Salve ved Toulon, har tilstillet Marine Præfecten sammesteds en meget forbindtlig Undskyldnings-Skrivelse, med Tilføiende af den Bemærkning: at Over=Kanoneren, der var Skyld i Ulykken, er arresteret og skal stilles for en Krigsret, samt at han hidtil gjaldt for en tapper og dygtig Officier, men var nylig kommen ombord i Fregatten. Capitain RempBallan var, da Ulykken skeete, selv fraværende i Marseille. Mandskabet paa begge ved Toulon liggende americanske Fregatter havde sammenskudt 5,000 Fr., som det lod tilbyde de Jndivider, der bleve saarede ved hiin beklagelige Begivenhed; men Sø-Præfecten har tilbageviist dette Tilbud, med den bemærkning: at Anliggender af dette Slags pleiede at forhandles mellem Regjeringerne selv.
Lolland-Falsters Stifts-Tidende, 1834-05-27
Hertugen af Orleans har tilstillet Marschal Soult, 10,000 Fr. til Understøttelse for dem, eller deres Familier, som ved Urolighederne i afvigte Maaned bleve saarede eller faldt for Constitutionens Sag.
Lolland-Falsters Stifts-Tidende, 1834-05-27
Jmellem de pavelige og franske Soldater forefalder Ancona jævnligen adskillige Slagsmaal. Den franske Garnison i Ancona har i en Addresse tilkjendegivet Regjeringen sin Sorg over de i Paris og Lyon forefaldne Begivenheder, og derhos beklaget, at den ikke var tilstæde og kunde kjæmpe imod Rebellerne. - Den 25de April er Marschal Bourmont afgaaet fra Rom til Over Jtalien og Schweitz. J Egnen af Civita Vechia har han kjøbt et stort Feudal-Gods, hvormed følger Titel af Fyrste."
Lolland-Falsters Stifts-Tidende, 1834-05-27
Allerede i længere Tid havde flere Damer i et af Parises Theatre faaet alle deres Klæder gjennemskaarne, ved ubekiendte frække Hænder. Endelig er det lykkedes en Politi-Commissair, der havde anvendt sin særdeles Opmærkhed paa dette om de tidligere Piqueurs mindende Uvæsen, at attrapere en Person paa frisk Gierning, just som han var i Færd med at sønderskjære en ved Siden af ham siddende ung Dames Klæder. Forhøret erklærede han, at han allerede i flere Maaneder havde været behersket af den fire Jdee, at skulle blotte la nuite des femmes.
Lolland-Falsters Stifts-Tidende, 1834-05-27
Den russiske Regjering vil nu paa en Banke 1 1/2 Miil fra Petersborg lade anlægge et astronomisk Observatorium, som skal overgaae alle hidtil bekiendte. Observatoriet selv kommer til at bestaae af 3 Taarne med bevægelige Kupler for Jnstrumenter, der dreie sig efter Himmelens tilsyneladende Bevægelse. De to af Taarnene faae Jnstrumenter lig den königsberger Heliometer, og den dorpater Refractor, i det mellemste Taarn kommer derimod et Jstrument, som langt skal overgaae de andre i Størrelse. Observatorierne skulle ved to Corridorer staae i Forbindelse med anseelige Vaaninger for fem Astronomer. Bekostningen anslaaes til 1 Mill. Rubler. Tretten russiske Gouvernementer have mistet Tiendedelen af deres Jndbyggere ved Hungersnøden, der var saa stor, at mange af de ulykkelige Jndvaanere forlode Huus og Hjem, for at søge Hjælp, men omkom underveis. Mange faldt omkuld paa Gaderne, hentærede af Hunger og Elendighed. Keiseren har gjort Alt, hvad der stod i hans Magt, for at bekjæmpe dette græsselige Onde. Han frigav strax Korn-Jndførselen, og sendte en af sine General=Adjutanter til hvert af hine Gouvernementer, for at udforske den egentlige Aarsag til denne Ulykke og saa hurtigt som muligt at skaffe de ulykkelige Jndvaanere den fornødne Hjælp. Da Kornpriserne, som en Følge af disse sørgelige Omstændigheder, ogsaa Petersborg stege til en uforholdsmæssig Høide, lod Keiseren 150 Skibe lade i Hamborg med Korn, og dette førtes til Kronstadt, for at bringe Priserne til at falde. J alle Gouvernementerne, ikke eet eneste undtaget, have General=Adjutanterne opdaget Underslæb af den meest oprørende Beskaffenhed. J Gouvernementernes Hovedstæder findes Magaziner, der skulle fyldes hvert Aar, strax efter Høsten. Disse Magaziner vare Allevegne tomme; Gouverneurerne havde, i Forening med adskillige Embedsmænd, drevet Kornpugeri og speculeret paa Folkets Nød, der saaledes for største Delen var fremkaldt af dem. Alle disse utro Embedsmænd ere afsatte og overgivne Retfærdigheden, og alt det Korn, hvormed de havde drevet en saa skjænding Aager, blev paa Regjeringens Befaling skaffet tilveie og uddeelt til de Nødlidende.
Lolland-Falsters Stifts-Tidende, 1834-05-27
Da England nu har knyttet meget vigtige Handelsforbindelser med Sprien, saa har det ogsaa ansat en General-Consul i Damascus. Hr. Farren er overdraget denne Post, og i de sidste Dage af Januar holdt han sit høitidelige Jndtog i denne for Muselmanden hellige Stad, hvor ingen Europæer for turde vise sig i sin egen Dragt eller til Hest.
Lolland-Falsters Stifts-Tidende, 1834-05-27
J Grevskabet Maury, i Nordamerica, er nylig død en Kone i den sjældne Alder af 154 Aar. Hun var fød i Tydskland og kom i Aaret 1710 til Nord-Carolina.
Lolland-Falsters Stifts-Tidende, 1834-05-27
J sit 120de Aar mistede hun Synet, men fik det atter i sine 20 sidste Leveaar og saae lige saa godt som i sit 20de Aar.
Lolland-Falsters Stifts-Tidende, 1834-05-27
Jndenlandsk. Hamborger "Børsenhalle melder fra Kiel, som aldeles vist, at ogsaa Professor, Dr. Tvesten, Ridder af Dannebrogen, nu har afslaaet at modtage Vocationen, til Berlin i den forevigede Schleiermachers Sted.
Lolland-Falsters Stifts-Tidende, 1834-05-27
En Ansøgning fra de i Kiel studerende unge Theologer, der søgde at afværge Professor Tiestens Tab, har maaskee bidraget Noget til denne udmærkede Docents gunstige Beslutning.
Lolland-Falsters Stifts-Tidende, 1834-05-27
Et for den Geistlige og theologiske Studerende, som vil fortsætte sit Bibelstudium, uundværligt Værk er anmeldt at skulle udkomme af Hr. Dr. C. H. Kalkar, Adjunct ved Odense Cathedralskole, som alt har givet flere Prøver paa sin Lærdom og grundige Jndsigt i de philologiske Videnskaber. Det er en exegetisk Haandbog, til det gamle Testamente, hvorved Forfatteren haaber at kunne hæve det hos os saa forsømte Studium af det gamle Testamente. Værket, der vil udkomme paa den gyldendalske Boghandlings Forlag og leveres for 8 s. Arket stor Svo, kommer til at bestaae af 56 Bind, hvert paa 2530 Ark, og vil indeholde Alt, hvad deri lingvistisk, antiqvarisk og historist Hensende er vigtigt til en grundig Jndsigt i det gamle Testamente, og forteligen meddele Resultaterne af de bedste og nyeste Forskninger; det vil saaledes blive videnskabeligt, men ikke lærd og kun saare sjældent indlade sig i SpecialUndersøgelser. Derimod vil Forfatteren bestræbe sig for, ved korte historisk-critiske Jndledninger til hver enkelt Bog at oplyse, hvad der i denne Henseende kan være vigtigt, og hvor hans egne Forskninger have fort ham til et andet Resultat, end det almindeligt antagne, vil han søge at begrunde dette saa kort og bestemt som (Hemp. Av.) muligt. Tirsdagen den 20de Mai jordedes i Aalborg en ædel Mand, Lægen N. B. Koppel, som i en kraftfuld Alder pludselig er bleven bortrykket udaf en talrig Kreds, der høit yndede og agtede ham som Læge og Menneske.
Lolland-Falsters Stifts-Tidende, 1834-05-27
Det talrige Liigfølge af alle Stænder, der aldeles frivilligt havde indfundet sig, vidnede om fortjent Hengivenhed; "men", hedder det i Aalb. Av., "den Fattiges Taare i Løn, den Trængendes Suk for Tabet af den faderlig deeltagende Ven og ufortrødne Hjælper i No den, vil reise den Hensovede et uforgiængeligt Minde i taknemmelige Hjerter."
Lolland-Falsters Stifts-Tidende, 1834-05-27
Det har naadigst behaget Deres kongelige Høiheder Prinds Frederik Ferdinand og Gemalinde at udsætte en Pocal til Væddeløbene ved Horsens. Paa flere Steder vesten for Aarhuus, f. Ex. i Frysendal, Sjelle, Roe &c., især i Skanderborg Amt, er meget Hornqvæg i denne Tid død pludselig paa Marken; i nogle Byer en Snees Stykker paa een Dag; for een Bonde i nogle faa Timer af hans 10 Køer de 9, o. s. v. Hr. Dyrlæge Koppel, som har været kaldt ud til Sielle og flere Steder, har ved nærmere Undersøgelser ikke kunne finde anden Aarsag til denne Dødelighed, end et Jnseet, noget mindre end almindelige Fluer, der paa de Steder, Creaturerne hjemsøges, (i og ved Skovegnene) var saa hyppigt, at Græsningen fortnedes. Paa de Dage, det er kjoligt, findes de ikke. Hr. Koppel mener derfor, at det vist vilde være tilraadeligt, hvor disse formeentlig skadelige Jnsecter findes, i de meget varme Dage at holde Creaturerne inde fra Formiddagen Kl. 9 a 10 til Eftermiddagen Kl. 4 a 5.
Lolland-Falsters Stifts-Tidende, 1834-05-27
Efter en paalidelig Privat-Efterretning, der er meddeelt Redactionen af Skanderborg Amtsavis, er Jldebranden i Frederiksborg, som udbrød i Districtschirurg Evertsens straatagte Baghuus omtrent midt i Slotsgaden, foranlediget af en nedfaldende Raket. Man vilde – beretter Aarhuus Avis - med et Glædesblus have forherliget den agtede Embedsmands Familiefest: hans Datters Bryllup. Medlidenheden deeler sig imellem de agtværdige Forældre, det unge Ægtepar, hvis Høitidsdag skulde være betegnet med en saa frygtelig Ulykke, og de Beklagelsesværdige, som maatte see deres Boliger forvandles til Aske. – En Mand, der samme Dag var kommen der til Byen med sin Søn, for at sætte ham i Skolen, mistede baade Heste og Vogn, der brændte inde paa Postgaarden.
Lolland-Falsters Stifts-Tidende, 1834-05-27
Hr. Cancelliraad Hempel anmelder atter i sin Avisen Begivenhed af et særegent rædsomt Slags, som er mødt i Stoense Sogn paa Langeland den 12te Mai, om Eftermiddagen, da en Gaardmand, ved Navn Mathias Larsen, uventet dræbte sin Kone, ved at slaae hende for Panden med en Øre. Hun døde øieblikkelig, da Hovedskallen var kunset. Psychologen giver denne gaadefulde Beslutning noget at granske over. Manden, som i 8 Aar har været givt med den Dræbte, med hvem han fik Gaarden, var efter Alles Vidnesbyrd, som kjendte ham, en af de ordentligste, skikkeligste og sæde ligste Sognemænd og af sagtmodig Caracteer; Konen derimod var arrig, hidsig og levede heller ikke i god Forstaaelse med sin første Mand, der var en skikkelig og taalmodig Mand, som døde i sin bedste Alder. Allerede for et Aars Tid siden kom Mathias Larsen til Præsten og klagede for ham: "at onde Aander drev ham fra sit Hjem." Præsten, som opdagede, at han ikke var rigtig i Hovedet, talede ham da til Rette og formanede Konen til at omgaaes ham med Mildhed og Overbærelse. Tillige sørgede han for, at en Læge blev tilkaldet; men Manden var slet ikke at overtale til at bruge Lægemidler. Urigrig vedblev han være i Hovedet, men arbeidede dog undertiden i Marken, indtil han bemeldte Dag tager Morder=Redskabet, gaaer ind i Sovekammeret, hvor Konen i No spandt paa sin Rok, og dræber hende uden mindste Forbittrelse. Præsten, som strax blev hentet, modtog han glad og tilfreds, som den, der havde gjort en god Gierning. Ved at vises sin i Blod hensvømmende døde Kone svarede han roligt: Vær ikke vred paa mig, jeg har gjort en kjærlig Gierning baade imod hende og mig selv. Det kunde ikke være anderledes!" Den samme Rolighed beholdt han i Forhøret og bad Dommeren alene om den Naade og Skaansel, at han ogsaa maatte miste sit Hoved, saa var han vel fornøiet.
Lolland-Falsters Stifts-Tidende, 1834-05-27
En Beretning af glædeligere Jndhold er følgende fra Odense: Løverdagen den 10de d. M. faldt et Skomagermester Rix tilhørende Pigebarn, 7 Aar gammelt, i Aaen ved Møllebroport, hvor hun vilde hente en Kjed del Vand. Hun drev strax med Strømmen over Dybet mod Provstegaarden, hvor hun af Toldbetjent Bonfils, der var i Møllebroport, først blev opdaget, kun med den ene Haand over Vandet; han kastede strax Kjolen, og med de øvrige Klæder paa sprang han i Aaen, hvor han ved Svømning snart fik fat i Barnet og bragte det i Land. Det var ganske uden Liv, men ved hans saavel rigtige som vel anbragte Midler til at kalde Druknede tilbage til Livet, fik Barnet efter et Qvarteers Forløb igjen Liv, og blev saaledes giengivet sine før gende Forældre. Den samme Toldbetjent Bonfils har alt for udviist lignende Prøve paa ædel menneskekjærlig Tænkemaade, da han i Kjøbenhavn har reddet 4 Menneskeer fra at drukne.
Lolland-Falsters Stifts-Tidende, 1834-05-27
Den 23de Mai solgtes Species paa Kjøbenhavns Børs til 12 Mark 6 3/4 Skilling.
Lolland-Falsters Stifts-Tidende, 1834-05-27
Bekjendtgjørelser. De, som mulig maatte have Noget at afgjøre med mig, enten hvad Pengesager angaae, eller med Hensyn til min Stilling som Bygmester her ved Hardenberg, anmodes at henvende sig til mig her paa Gaarden inden 8 Dage fra Dato, da jeg førstkommende 3die Juni forlader Landet. Hardenberg, den 27de Mai 1834. Ludewig, Bygmester. At jeg er ankommen til Saxkjøbing, hvor jeg opholder mig i 14 Dage, for at sye Straa- og Tøihatte, samt bleger, farver og vasker Papirshatte og sver graae Mands=Straahatte, bekjendtgjøres herved. Mit Logis er hos Brændeviinsbrænder Goth. Saxkjøbing, den 25de Mai 1834. J. Rehne.
Lolland-Falsters Stifts-Tidende, 1834-05-27
Undertegnede anbefaler sig herved til at modtage Shawler og fiint Linned til Vask og Blegning for moderat Betaling. Ligeledes kunne 4 a 6 Personer erholde Middagsmad ud af Huset paa meget billige Vilkaar. Nykjøbing, den 22de Mai 1834. M. Petersen, boende i Østergade.
Lolland-Falsters Stifts-Tidende, 1834-05-27
Madame Slichting fra Kjøbenhavn anbefaler sig her til at klinke alle Slags Porcellain, Glas og Steentøi. Hun logerer hos Hr. Bigum ved Stranden, Nakskov, den 26de Mai 1834. Auctioner.
Lolland-Falsters Stifts-Tidende, 1834-05-27
J Følge passeret Udpantning for resterende Skatte og Afgivter blive følgende her i Byen beliggende Steder bortsolgte ved 3de offentlige Auctioner, som afholdes paa Byens Raadstue, Mandagen den 7de og 21de Juli samt 4de August d. A., Formiddag Kl. 11, nemlig 1. Stedet No. 204, Litr. b. i Tilegade, 2. Stedet No. 83 paa Gaasetorvet og 3. Stedet No. 77 i Kongens Tofte Hvilket herved bekjendtgjøres til Efterretning saavel for Pantecreditorer som Liebhavere, i Overeensstemmelse med Pl. 22de April 1817. Nakskov, den 22de Mai 1834. Hammerich.
Lolland-Falsters Stifts-Tidende, 1834-05-27
Licitationer. Jfølge Stiftamtets Ordre af 24de dennes bliver paa Raadstuen heri Byen afholdt Licitation Tirsdagen den 3die Juni førstkommende om Formiddagen Kl. 10 over Opførelsen af en Træbroe over et Vandløb paa Landeveien mellem Rødbye og Nakskov i Nærheden af Hovedgaarden Aalstrup; hvilket herved bekjendtgjøres til Lysthavendes Underretning, og ville Conditioner og Overslag ved Forretningen blive fremlagte. Fuglse Herredscontoir i Rødby, den 25de Mai 1834. S. Jbsen.
Lolland-Falsters Stifts-Tidende, 1834-05-27
Jfølge Stiftamtets Ordre afholdes Torsdagen den 12te Junii d. A., om Formiddagen Kl. 11, Licitation paa Falster Birks Tinghuus over en Deel Steenkiste og Overkjørsels=Arbeide paa Landeveiene mellem Nyekjøbing og Stubbekjøbing, og mellem førstnævnte Kjøbstad, og Grønsund, samt paa Veien igjennem Onstrup Skov. Overslag og Conditioner for denne Licitation ligge til Eftersyn herpaa Contoiret. Falsters Birk, den 24de Mai 1834. G. G. Krüger.
Lolland-Falsters Stifts-Tidende, 1834-05-27
Jndkaldelse.
Lolland-Falsters Stifts-Tidende, 1834-05-27
Creditorerne i Stervboet efter afdøde Fæstehuusmand Hans Larsen af Øster-Skovbye indkaldes herved, med 12 Ugers Varsel, til, for undertegnede Skifteforvalter, at anmelde og beviisliggjøre deres Fordringer. Gloslunde, den 24de Mai 1834. H. Møller.
Lolland-Falsters Stifts-Tidende, 1834-05-27
Tilkjøbs.